section_heading: Stelit
paragraph_text: Osnovni elementi koji ulaze u sastav stelita su kobalt (20–65%), krom (11–32%), volfram (2–5%), kao i određena količina ugljika. Odlikuju se velikom tvrdoćom i na povišenim temperaturama (na 750°C tvrdoća im je ~ 750 HV) i otpornošću na trošenje, ali su krhki i osjetljivi na udar. Stoga se od njih izrađuju rezni alati kojima se postižu velike brzine rezanja, ali u mirnim radnim uvjetima (bez promjene tlaka).